01/10/2020 | Administración LocalMunicipal
Corcubión
Anuncio de aprobación definitiva

ANUNCIO DE APROBACIÓN DEFINITIVA DA ORDENANZA FISCAL NÚM.16 REGULADORA DO IMPOSTO DE VEHÍCULOS DE TRACCIÓN MECÁNICA O Pleno do Concello de Corcubión, en sesión ordinaria celebrada o 17 de xullo, acordou a aprobación provisional da modificación da Ordenanza fiscal núm.16, reguladora do Imposto de vehículos de tracción mecánica. Non téndose presentado alegacións durante o período de exposición ao público, enténdese aprobada definitivamente e procédese á publicación do seu texto íntegro: ORDENANZA FISCAL N.º 16, REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1.º.–Normativa aplicable. O imposto sobre vehículos de tracción mecánica rexerase neste municipio: a) Polas normas reguladoras do mesmo, contidas no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; e polas demais disposicións legais e regulamentarias que complementen dita Lei b) Pola presente ordenanza fiscal. Artigo 2.º.–Feito Impoñible.1. Constitúe o feito impoñible deste imposto a titularidade dos vehículos de tracción mecánica, aptos para circular polas vías públicas, calquera que sexa a súa clase e categoría 2. Considérase vehículo apto para a circulación o que estea matriculado nos rexistros públicos correspondentes e mentres non cause baixa neles. Para os efectos deste imposto, tamén se considerarán aptos os vehículos provistos de permisos temporais e matrícula turística.3. Non estan suxeitos a este imposto: a) Os vehículos que, estando dados de baixa nos rexistros por antiguedade do seu modelo, poidan ser autorizados para circular excepcionalmente con ocasión de exhibicións, certamen ou carreiras limitadas aos desta natureza b) Os remolques e semiremolques arrastrados por vehículos de tracción mecánica de carga útil non superior a 750 quilogramos. Artigo 3.º.–Exencións.1. Estarán exentos do imposto os vehículos incluidos no artigo 93.1 do TRLFL 2. Para poder gozar das exencións que se refiren os parágrafos e) e g) do apartado 1 do artigo 93.1 do TRLFL as persoas interesadas, deberán instar a súa concesión indicando as características do vehículo, a súa matrícula e a causa do beneficio. As persoas interesadas deberán acompañar á súa solicitude a seguinte documentación: a) No suposto de vehículos para persoas de mobilidade reducida ou matriculados a nome de persoas con discapacidade para o seu uso exclusivo: – Fotocopia compulsada do permiso de circulación. – Fotocopia compulsada o certificado de características técnicas do vehículo. – Fotocopia compulsada do carné de conducir (anverso e reverso). – Fotocopia compulsada da declaración administrativa de invalidez ou diminución física expedida polo Organismo ou Autoridade competente. – Fotocopia compulsada da póliza do seguro do vehículo no que figure a persoa titular, como condutor, debidamente asinada pola compañía e pola persoa tomadora ou asegurada, así como fotocopia do último recibo de pagamento aos efectos de confirmar a vixencia do mesmo. – Xustificación documental do destino do vehículo ante o Concello da imposición, en calquera dos seguintes termos: – Declaración da persoa interesada. – Certificado da empresa. – Tarxeta de estacionamento para vehículos que transportan persoas con mobilidade reducida. – Calquera outro certificado expedido pola autoridade ou persoa competente. Non se considerará que o vehículo é para uso exclusivo da persoa discapacitada e, polo tanto, non se entenderá xustificado o destino do dito vehículo, cando o certificado expedido polo Organismo competente non se deduza que a persoa discapacitada ten dificultades graves de mobilidade. Este certificado poderá ser suplido por un informe dos servizos sociais do Concello que determinen a necesidade de utilización de vehículo para a persoa con minusvalía, segunda as características da minusvalía. Consideraranse persoas con minusvalía as que teñan esta condición legal en grao igual ou superior ó 33 por cento (33%). b) No suposto dos tractores, remolques, semiremolques e maquinaria agrícola: – Fotocopia compulsada do permiso de circulación. – Fotocopia compulsada do certificado de características técnicas do vehículo. – Fotocopia compulsada da Cartilla de Inspección Agrícola expedida a nome do titular do vehículo. Declarada a exención pola Administración municipal, expedirase documento que acredite a súa concesión. Artigo 4.º.–Cota tributaria. De conformidade co previsto no artigo 96.4 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, o coeficiente de incremento das cotas do imposto sobre vehículos de tracción mecánica aplicable neste Concello queda fixado no 1,330. Este coeficiente de incremento aplicarase sobre as cotas tributarias do imposto establecidas no artigo 95.1 do TRLRFL, que constan no seguinte recadro: Artigo 5.º.–Bonificacións. A) Gozarán dunha bonificación do 100% da cota do imposto os vehículos históricos e todos aqueles que teñen unha antigüidade mínima de 25 anos, contados a partir da súa fabricación ou, se esta non se coñecese, tomando como tal a da súa primeira matriculación ou, no seu defecto, a data no que o correspondente tipo ou variante deixouse de fabricar. A bonificación será de natureza regrada e terá carácter rogado, debendo ser solicitada expresamente polo suxeito pasivo, debendo achegarse, con anterioridade ao devengo do imposto, a dita solicitude xunto coa seguinte documentación: – Acreditación da data da súa primeira matriculación ou certificado do fabricante ou de Industria respecto da data na que deixouse de fabricar o modelo en cuestión. – Xustificación de estar ao corrente do pagamento do imposto mediante a exhibición dos recibos dos últimos catro exercicios, ou certificado equivalente. B) Gozarán dunha bonificación na cota do imposto os seguintes vehículos, tendo en conta a información da base de datos da Dirección Xeral de Tráfico (DXT): a) 50% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos nas seguintes categorías: eléctricos de batería, eléctricos enchufables ou eléctricos de autonomía estendida. b) 50% de bonificación cunha duración indefinida para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de combustibles nas seguintes categorías: vehículos de gas licuado de petróleo, gas natural comprimido, gas natural licuado, hidróxeno, biometano, etanol ou biodiesel. c) 25% de bonificación cunha duración indefinida, para os vehículos que, segundo os datos obrantes na base de datos de vehículos do Rexistro Público da DXT, figuren clasificados na táboa de identificación de vehículos híbridos e eléctricos como vehículos eléctricos híbridos. Os beneficios dos apartados a), b) e c) anteriores son incompatibles entre si. Os interesados deberán presentar a solicitude de bonificación con anterioridade ao día un de febreiro ou, nos casos de primeira adquisición do vehículo, no momento da alta no padrón municipal. En caso contrario, a concesión da bonificación terá efectos desde o período impositivo seguinte ao da solicitude. Para a concesión da bonificación será requisito imprescindible que o vehículo apareza na base de datos da DXT na categoría indicada. Artigo 6.º.–Período impositivo e devengo.1. O período impositivo coincidirá co ano natural, agás cando se trate de primeira adquisición dos vehículos, caso no que comezará o día en que se produza a dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa definitiva do vehículo. Tamén procederá o prorrateo da cota nos mesmos termos nos supostos de baixa temporal por substracción ou roubo de vehículo, dende o momento en que se produza a dita baixa temporal no rexistro público correspondente.4. No suposto de transferencia ou cambio de domicilio con transcendencia tributaria, a cota será irreductible e o obrigado ao pagamento do imposto será o que figure como titular do vehículo no permiso de circulación o día do devengo. Artigo 7.º.–Infraccións e sancións. Para todo o relativo a cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, xeral tributaria. Disposición derradeira A presente ordenanza foi aprobada polo Pleno da Corporación en sesión celebrada o dezasete de xullo do dous mil vinte, comezará a aplicarse a partir do primeiro de xaneiro do ano dous mil vinte e un e aplicarase mentres non se acorde a súa derrogación ou modificación. Corcubión, 28 de setembro do 2020. O alcalde-presidente Manuel Insua Insua